《感寓 其四十二》
明代·朱诚泳

有国有家者，知人实为艰。知人竟何为，乃在竟舍间。

宵人不可竟，竟则秽清班。君子不可舍，舍则槁空山。

子瑕据津要，伯玉甘退閒。孰知贤不肖，治乱诚所关。

凤凰览德辉，一去不肯还。豺狼卧当道，令我涕潺湲。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。